DOHODA
medzi vládou Slovenskej republiky a vládou Českej republiky
o pravidlách pôvodu tovaru a metódach administratívnej spolupráce

Vláda Slovenskej republiky a vláda Českej republiky (ďalej len „zmluvné strany“) podľa ustanovení článku 9 Zmluvy medzi Slovenskou republikou a Českou republikou o vytvorení colnej únie, uzatvorenej v Prahe dňa 29. októbra 1992 a v nadväznosti na Dohodu, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanú v Bratislave dňa 21. decembra 1996, 
na Dohodu medzi vládou SR a vládou ČR, ktorou sa menia niektoré ustanovenia protokolu týkajúceho sa definície pojmu „pôvodné výrobky“ a metód administratívnej spolupráce uvedeného v čl. 1 Dohody medzi vládou SR a vládou ČR zo dňa 21. decembra 1996, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanú v Bratislave dňa 7. decembra 1998,
na Dohodu medzi vládou SR a vládou ČR, ktorou sa menia niektoré ustanovenia protokolu týkajúceho sa definície pojmu „pôvodné výrobky“ a metód administratívnej spolupráce uvedeného v čl. 1 Dohody medzi vládou SR a vládou ČR zo dňa 7. decembra 1998, ktorou sa menia ustanovenia čl. 1 Dohody medzi vládou SR a vládou ČR zo dňa 21. decembra 1996, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanú v Bratislave dňa 8. novembra 1999,
na Dohodu medzi vládou SR a vládou ČR, ktorou sa menia niektoré ustanovenia protokolu týkajúceho sa definície pojmu „pôvodné výrobky“ a metód administratívnej spolupráce uvedeného v čl. 1 Dohody medzi vládou SR a vládou ČR zo dňa 8. novembra 1999, ktorou sa menia ustanovenia čl. 1 Dohody medzi vládou SR a vládou ČR zo dňa 7. decembra 1998, ktorou sa menia ustanovenia čl. 1 Dohody medzi vládou SR a vládou ČR zo dňa 21. decembra 1996, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanú v Bratislave dňa 16. novembra 2000,
sa dohodli takto:

Článok 1
Pravidlá pôvodu tovaru a súvisiaca administratívna spolupráca sú upravené v prílohe k tejto dohode v Protokole týkajúcom sa definície pojmu „pôvodné výrobky“ a metód administratívnej spolupráce.

Článok 2
Zmluvné strany tejto dohody sa zaväzujú vo vzájomnom obchode riadiť sa ustanoveniami Protokolu uvedeného v článku 1 tejto dohody.

Článok 3
Príloha k tejto dohode tvorí neoddeliteľnú súčasť tejto dohody.

Článok 4
Táto dohoda bude platná pokiaľ bude platná Zmluva medzi Slovenskou republikou a Českou republikou o vytvorení colnej únie, uzatvorenej v Prahe 29. októbra 1992.

Článok 5
Táto dohoda môže byť menená a doplňovaná na základe vzájomnej dohody zmluvných strán. Zmeny a doplnky musia byť vykonané písomnou formou.

Článok 6
Táto dohoda nadobudne platnosť 1. januára 2002.

Článok 7
Dňom nadobudnutia platnosti tejto dohody končí platnosť:
Dohody medzi vládou SR a vládou ČR o pravidlách pôvodu tovaru a metódach administratívnej spolupráce, podpísanej v Bratislave dňa 22. februára 1993;
Dohody, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanej v Bratislave dňa 21.decembra 1996;
Dohody medzi vládou SR a vládou ČR, ktorou sa menia niektoré ustanovenia protokolu týkajúceho sa definície pojmu „pôvodné výrobky“ a metód administratívnej spolupráce uvedeného v čl. 1 Dohody medzi vládou SR a vládou ČR zo dňa 21. decembra 1996, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanej v Bratislave dňa 7. decembra 1998;
Dohody medzi vládou SR a vládou ČR, ktorou sa menia niektoré ustanovenia protokolu týkajúceho sa definície pojmu „pôvodné výrobky“ a metód administratívnej spolupráce uvedeného v čl. 1 Dohody medzi vládou SR a vládou ČR zo dňa 7. decembra 1998, ktorou sa menia ustanovenia čl. 1 Dohody medzi vládou SR a vládou ČR zo dňa 21. decembra 1996, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanej v Bratislave dňa 8. novembra 1999;
Dohody medzi vládou SR a vládou ČR, ktorou sa menia niektoré ustanovenia protokolu týkajúceho sa definície pojmu „pôvodné výrobky“ a metód administratívnej spolupráce uvedeného v čl. 1 Dohody medzi vládou SR a vládou ČR zo dňa 8. novembra 1999, ktorou sa menia ustanovenia čl. 1 Dohody medzi vládou SR a vládou ČR zo dňa 7. decembra 1998, ktorou sa menia ustanovenia čl. 1 Dohody medzi vládou SR a vládou ČR zo dňa 21. decembra 1996, ktorou sa menia ustanovenia čl. 1 Dohody medzi vládou SR a vládou ČR o pravidlách pôvodu tovaru a metódach administratívnej spolupráce zo dňa 22. februára 1993, podpísanej v Bratislave dňa 16. novembra 2000.

Dané v ......................... dňa .................... 2001 v dvoch pôvodných vyhotoveniach, každé v jazyku slovenskom a českom, pričom obe znenia majú rovnakú platnosť.

	Za vládu Slovenskej republiky	Za vládu Českej republiky

	..........................................	..........................................

PROTOKOL  
týkajúci sa definície pojmu  "pôvodné výrobky" a metód
administratívnej spolupráce 

O B S A H:

HLAVA I 		VŠEOBECNÉ USTANOVENIA
Článok 1 		Definície

HLAVA II 		DEFINÍCIA POJMU "PÔVODNÉ VÝROBKY"
Článok 2 		Všeobecné požiadavky
Článok 3 		(vypúšťa sa)
Článok 4 		Kumulácia pôvodu
Článok 5 		Úplne získané výrobky
Článok 6 		Dostatočne opracované alebo spracované výrobky
Článok 7 		Nedostatočné opracovanie alebo spracovanie
Článok 8 		Určujúca jednotka
Článok 9 		Príslušenstvo, náhradné dielce a náradie
Článok 10 		Súpravy 
Článok 11 		Neutrálne prvky

HLAVA III 		ÚZEMNÉ POŽIADAVKY
Článok 12		Územný princíp
Článok 13 		Priama doprava
Článok 	14		Výstavy

HLAVA IV 		VRÁTENIE ALEBO OSLOBODENIE od cla
Článok 15 		Zákaz vrátenia cla alebo oslobodenia od cla

HLAVA V 		DÔKAZ O PÔVODE
Článok 16 		Všeobecné požiadavky
Článok 17 		Postup pri vydávaní sprievodného osvedčenia EUR.1
Článok 18 		Sprievodné osvedčenie EUR.1 vystavené dodatočne
Článok 19 		Vydanie duplikátu sprievodného osvedčenia EUR.1
Článok 20 		Vydanie sprievodného osvedčenia EUR.1 na základe  predtým 				vydaného alebo vystaveného dôkazu o pôvode
Článok 20a		Účtovné delenie
Článok 21 		Podmienky na vystavenie vyhlásenia na faktúre
Článok 22 		Schválený vývozca
Článok 23 		Platnosť dôkazu o pôvode
Článok 24 		Predkladanie dôkazu o pôvode
Článok 25 		Dovoz po častiach
Článok 26 		Oslobodenie od dôkazu o pôvode
Článok 27 		Podporné dokumenty
Článok 28 		Uchovanie dôkazu o pôvode a podporných dokumentov
Článok 29 		Nezrovnalosti a formálne chyby
Článok 30 		Sumy vyjadrené v euro

HLAVA VI 		OPATRENIA NA  ADMINISTRATÍVNU SPOLUPRÁCU
Článok 31 		Vzájomná spolupráca
Článok 32 		Overovanie dôkazov o pôvode
Článok 33 		Riešenie sporov
Článok 34 		Sankcie
Článok 35 		Slobodné colné pásma a slobodné colné sklady

HLAVA VII 		ZÁVEREČNÉ USTANOVENIA
Článok 36                      Prílohy I - V

Zoznam príloh

Príloha I		Úvodné poznámky k zoznamu v Prílohe II
Príloha II	Zoznam opracovania alebo spracovania, ktoré je potrebné vykonať na nepôvodných materiáloch, aby vyrobený výrobok získal štatút pôvodného výrobku
Príloha III	Vzor sprievodného osvedčenia EUR.1 a žiadosti o vydanie sprievodného osvedčenia EUR.1
Príloha IV	Text vyhlásenia na faktúre
Príloha V 	Alternatívne podmienky na získanie štatútu pôvodného výrobku vo vzájomnom obchode medzi zmluvnými stranami

Spoločné vyhlásenie

Spoločné vyhlásenie týkajúce sa preskúmania zmien v pravidlách pôvodu, ku ktorým došlo v dôsledku zmien Harmonizovaného systému

HLAVA I   
VŠEOBECNÉ USTANOVENIA
 Článok 1
 Definície

Na účely tohto protokolu:
a)	"výroba" znamená akékoľvek opracovanie alebo spracovanie,  vrátane zmontovania  alebo špeciálnych pracovných postupov;
b)	"materiál" znamená akékoľvek prímesi, suroviny, časti alebo súčasti atď., ktoré sa používajú na výrobu výrobku;
c)	"výrobok" znamená práve vyrábaný výrobok, i keď je  zamýšľané jeho neskoršie použitie 
v inej výrobnej operácii;
d)	"tovar" znamená oboje, materiály i výrobky;
e)	"colná hodnota" znamená hodnotu určenú podľa Dohody o  vykonávaní Článku VII Všeobecnej dohody o clách a obchode  1994 (Dohoda Svetovej obchodnej organizácie 
o colnom  hodnotení);
f)	"cena zo závodu" znamená cenu zaplatenú za výrobok výrobcovi v zmluvnej strane, v ktorej podniku sa uskutočňuje posledné opracovanie  alebo spracovanie za predpokladu, že táto cena zahŕňa  hodnotu všetkých použitých materiálov, zníženú o všetky  vnútorné dane, ktoré sa vracajú alebo môžu vracať, ak sa  získaný výrobok vyváža;
g)	"hodnota materiálov" znamená colnú hodnotu použitých nepôvodných materiálov 
v čase dovozu, alebo - ak nie je   známa a nemožno ju zistiť, prvú zistiteľnú cenu zaplatenú za  tieto materiály v zmluvnej strane;
h)	"hodnota pôvodných materiálov" znamená hodnotu týchto  materiálov určenú podľa písmena g) uplatňovanú mutatis mutandis;
i)	pridanou hodnotou sa rozumie cena zo závodu znížená o colnú hodnotu všetkých použitých materiálov pôvodných v ostatných krajinách uvedených v článku 4 alebo, ak colná hodnota nie je známa alebo sa nedá zistiť, znížená o prvú zistiteľnú cenu zaplatenú 
za materiály v zmluvnej strane;  
j)	"kapitoly" a "položky" znamenajú kapitoly a položky (štvormiestne kódy) používané 
v nomenklatúre Harmonizovaného systému opisu  a číselného označovania tovarov, ďalej nazývaného  "Harmonizovaný systém" alebo "HS";
k)	"zaradenie" znamená zatriedenie výrobku alebo materiálu do  príslušnej položky;
l)	"zásielkou" sa rozumejú výrobky, ktoré sú súčasne zasielané  jedným vývozcom jednému príjemcovi alebo sú uvedené v jednom  dopravnom doklade, vzťahujúcom sa na ich dopravu od vývozcu k  príjemcovi alebo, ak neexistuje taký doklad, sú uvedené v  jednej faktúre
m)	"územie" zahŕňa teritoriálne vody.

HLAVA II
 DEFINÍCIA POJMU "PÔVODNÉ VÝROBKY"
 Článok 2
 Všeobecné požiadavky

Na účely vykonávania tohto protokolu sa nasledujúce výrobky považujú za pôvodné v zmluvnej strane:
a)	výrobky úplne získané v tejto zmluvnej strane podľa článku 5;
b)	výrobky získané v tejto zmluvnej strane obsahujúce materiály, ktoré tu  neboli úplne získané 
za predpokladu, že takéto materiály boli  podrobené dostatočnému opracovaniu alebo spracovaniu v tejto zmluvnej strane podľa článku 6.

Článok 3
 (vypúšťa sa)

Článok 4
 Kumulácia pôvodu
         
1.	Výrobky sa  považujú za pôvodné v zmluvnej strane, ak sa tam získali použitím materiálov pôvodných v krajine, s ktorou zmluvná strana vykonáva  dohodu o voľnom obchode uzatvorenú podľa článku XXIV Všeobecnej dohody o clách a obchode 1994, v súlade s ustanoveniami protokolu o pravidlách pôvodu, ktorý je súčasťou dohôd medzi touto zmluvnou stranou a každou z týchto krajín, za predpokladu, že opracovanie alebo spracovanie vykonané v tejto zmluvnej strane presahuje operácie uvedené v článku 7. Nie je potrebné aby tieto materiály boli podrobené dostatočnému opracovaniu alebo spracovaniu. Ustanovenia článku 2 tým nie sú dotknuté.
2.	Ak opracovanie alebo spracovanie vykonané v zmluvnej strane nepresahuje operácie uvedené v článku 7, získaný výrobok sa považuje za pôvodný v tejto zmluvnej strane, len ak hodnota tam pridaná je vyššia ako hodnota použitých materiálov pôvodných v ktorejkoľvek z krajín uvedených v odseku 1. Ak tomu tak nie je, získaný výrobok  sa považuje za pôvodný v tej krajine, ktorej pôvodné materiály použité vo výrobe v tejto zmluvnej strane predstavujú najvyššiu hodnotu.
3.	Výrobky pôvodné v jednej z krajín, s ktorou zmluvná strana vykonáva  dohodu o voľnom obchode uzatvorenú podľa článku XXIV Všeobecnej dohody o clách a obchode 1994 v súlade s ustanoveniami protokolu o pravidlách pôvodu, ktorý je súčasťou dohody medzi zmluvnou stranou a touto krajinou, ktoré neboli podrobené žiadnemu opracovaniu alebo spracovaniu v zmluvnej strane, si zachovajú pôvod, ak sú vyvezené do niektorej z takýchto krajín.
4.	Kumulácia uvedená v tomto článku sa smie uplatniť len na materiály a výrobky, ktoré získali štatút pôvodu uplatnením pravidiel pôvodu identických s pravidlami v tomto protokole.

Článok 5 
Úplne získané výrobky

1.	Nasledujúce výrobky sa považujú za úplne získané v zmluvnej strane :
a)	nerastné produkty ťažené z jej pôdy alebo morského dna;
b)	rastlinné výrobky v nej zberané;
c)	živé zvieratá tu narodené a chované;
d)	výrobky zo živých zvierat v nej chovaných;
e)	produkty získané lovom alebo rybolovom uskutočneného na jej území;
f)	produkty morského rybolovu a iné produkty pochádzajúce z  mora mimo teritoriálnych vôd zmluvnej strany, získané jej  plavidlami;
g)	výrobky zhotovené na jej rybárskych spracovateľských lodiach výhradne z produktov uvedených v písmene f);
h)	použité predmety v nej zozbierané, ktoré možno využiť  iba pre získanie surovín, vrátane použitých pneumatík  vhodných na protektorovanie alebo ako odpad;
i)	odpad a šrot pochádzajúci z výrobných operácií uskutočňovaných na jej území;
j)	produkty vyťažené z morského dna alebo morského podzemia ležiaceho mimo jej teritoriálnych  vôd za predpokladu, že má výhradné práva ich využívať;
k)	tovar v nej vyrábaný výhradne z výrobkov uvedených v  písmenách a) až j).
2. 	Pojmy "jej plavidlá" a "jej rybárske spracovateľské lode"  uvedené v odseku 1 písmenách f) a g), sa použijú iba na plavidlá a rybárske spracovateľské lode:
a)	ktoré sú registrované alebo zaznamenané v zmluvnej strane ;
b)	ktoré plávajú pod vlajkou tejto zmluvnej strany;
c)	z ktorých vlastnia najmenej v rozsahu 50 percent štátni príslušníci  tejto zmluvnej strany , alebo spoločnosti s ústredím v jednej zo zmluvných strán, ktorých riaditeľ alebo riaditelia, predseda správnej rady  alebo dozornej rady a väčšina členov týchto rád sú štátni  príslušníci tejto zmluvnej strany a v prípade akciovej  spoločnosti alebo spoločnosti s ručením obmedzeným, najmenej  polovica základného imania patrí tejto zmluvnej strane, verejným  inštitúciám  alebo štátnym príslušníkom tejto zmluvnej strany;
d)	ktorých kapitán a dôstojníci sú štátni príslušníci tejto zmluvnej strany a
e)	ktorých posádku tvorí aspoň  75 percent štátnych príslušníkov  tejto zmluvnej strany.

 Článok 6
 Dostatočne opracované alebo spracované výrobky

1. 	Na účely článku 2 sa výrobky, ktoré neboli úplne získané,  považujú za dostatočne opracované alebo spracované, ak sú  splnené podmienky uvedené v prílohe II alebo v prílohe V. Podmienky uvedené v prílohe V sa dajú uplatniť na určenie pôvodu tovaru určeného výlučne na obchod, na ktorý sa vzťahuje Zmluva o vytvorení colnej únie medzi Slovenskou republikou a Českou republikou uzatvorená v Prahe dňa 29. 10. 1992, ďalej len „zmluva“. Výrobky, ktoré získajú pôvod len použitím pravidla uvedeného v prílohe V, nemožno považovať za pôvodné na účely vývozu mimo územia zmluvných strán. 
	Vyššie uvedené podmienky ustanovujú pre všetky výrobky, na  ktoré sa vzťahuje zmluva, opracovanie alebo spracovanie,  ktoré musí byť uskutočnené na nepôvodných materiáloch  použitých vo výrobe, a uplatňujú sa iba vo vzťahu k takýmto  materiálom. Z toho vyplýva, že ak je vo výrobe iného výrobku  použitý medziprodukt, ktorý získa štatút pôvodu splnením  podmienok uvedených v prílohe II alebo v prílohe V, potom sa naň nevzťahujú  podmienky platné pre výrobok, v ktorom je tento medziprodukt  obsiahnutý, a žiadne nepôvodné materiály použité vo výrobe  medziproduktu sa neberú do úvahy
2. Nehľadiac na ustanovenia odseku 1, nepôvodné materiály, ktoré  sa podľa podmienok uvedených v zozname v prílohe II alebo v prílohe V nemôžu použiť na  výrobu výrobku, môžu sa použiť za predpokladu, že:
a)	ich celková hodnota nepresahuje 10 percent ceny výrobku zo závodu;
b)	akékoľvek percentuálne vyjadrenie najvyššej hodnoty  nepôvodných materiálov uvedené 
v zozname v prílohe II alebo v prílohe V nie je  prekročené uplatnením tohto odseku.
Tento odsek sa nevzťahuje na výrobky zaradené v kapitolách 50  až 63 Harmonizovaného systému.
3.  Odseky 1 a 2 sa uplatnia s výnimkou ustanovení  článku 7.

 Článok 7
 Nedostatočné opracovanie alebo spracovanie

1	Bez dotknutia ustanovenia odseku 2 sa nasledujúce operácie považujú za opracovanie alebo spracovanie nedostatočné na priznanie štatútu pôvodu výrobkov, bez ohľadu na splnenie alebo nesplnenie požiadaviek uvedených v článku 6:
a)	operácie, ktoré zabezpečujú zachovanie dobrého stavu výrobkov počas prepravy a skladovania,
b)	delenie a zostavovanie zásielok,
c)	umývanie, pranie, čistenie; odstraňovanie prachu, oxidu, oleja, farby alebo iných nánosov,
d)	žehlenie alebo mangľovanie textilu,
e)	operácie jednoduchého natierania, maľovania a leštenia,
f)	lúpanie, čiastočné alebo úplné bielenie, leštenie a glazúrovanie  obilnín a ryže,
g)	operácie farbenia cukru alebo formovania do kociek a podobných tvarov,
h)	šúpanie, vylupovanie kôstok a lúskanie ovocia, orechov a zeleniny,
i)	brúsenie, ostrenie; jednoduché mletie, drvenie alebo jednoduché rezanie, strihanie, krájanie, sekanie, štiepanie,
j)	osievanie, preosievanie, triedenie, klasifikovanie, združovanie (vrátane tvorby súprav predmetov ),
k)	jednoduché uloženie do fliaš, plechoviek, baniek, demižónov, vriec, debien, škatúľ, upevnenie na karty alebo dosky a všetky iné jednoduché baliace operácie,
l)	pripájanie alebo otlačenie značiek, štítkov, loga a iných rozlišovacích označení na výrobky alebo ich obaly,
m)	jednoduché miešanie výrobkov aj odlišného druhu,
n)	jednoduché skladanie častí predmetov s cieľom vytvoriť kompletný výrobok alebo rozloženie výrobku na časti,
o)	kombinácia dvoch alebo viacerých operácií  uvedených v písmenách a) až n),
p)	porážka zvierat.

2	Všetky operácie uskutočnené na danom výrobku v zmluvnej strane sa posudzujú spoločne pri rozhodovaní, či sa opracovanie alebo spracovanie na ňom uskutočnené považuje 
za nedostatočné podľa odseku 1.

Článok 8
 Určujúca jednotka

1.	Určujúcou jednotkou na účely tohto protokolu sa rozumie konkrétny výrobok, ktorý sa považuje za základnú jednotku na zaradenie do nomenklatúry Harmonizovaného systému.
Z toho vyplýva, že:
a) ak výrobok skladajúci sa zo súpravy alebo zostavy predmetov, je zaradený podľa pravidiel         Harmonizovaného systému do jednej položky, tvorí celok určujúcu jednotku;
b) ak zásielka pozostáva z množstva rovnakých výrobkov zaradených v rovnakej položke Harmonizovaného systému, musí sa pri uplatnení pravidiel tohto protokolu brať každý výrobok jednotlivo.
2.	Ak je podľa Všeobecného pravidla 5 Harmonizovaného systému na účely zaradenia zahrnutý  s výrobkom aj obal,  zahŕňa sa aj za účelom určenia pôvodu.

 Článok 9
 Príslušenstvo, náhradné dielce a náradie

Príslušenstvo, náhradné dielce a náradie odoslané so zariadením, strojom, prístrojom alebo vozidlom, ktoré sú súčasťou bežného vybavenia a sú zahrnuté do ceny alebo nie sú osobitne fakturované, sa pokladajú za celok s takýmto zariadením, strojom, prístrojom alebo vozidlom.
 
Článok 10
 Súpravy 

Súpravy, definované Všeobecným pravidlom 3 na interpretáciu Harmonizovaného systému, sa považujú za pôvodné, ak sú pôvodné všetky ich časti. Ak sa však súprava  skladá z pôvodných a nepôvodných výrobkov, tak sa celok považuje za pôvodný, ak hodnota nepôvodných výrobkov nepresahuje 15 percent ceny  súpravy zo závodu.

 Článok 11
 Neutrálne prvky

Na účely určenia, či je výrobok pôvodný, nie je potrebné určovať pôvod nasledujúcich prvkov, ktoré sa môžu použiť na jeho výrobu:
a) 	elektrická energia a palivo;
b)	zariadenia a vybavenie;
c)	stroje a nástroje;
d) 	tovar, ktorý nie je alebo nemá byť súčasťou konečného  zloženia výrobku.

HLAVA III
 ÚZEMNÉ POŽIADAVKY
 Článok 12
 Územný princíp

1.	Podmienky na získanie štatútu pôvodného výrobku ustanovené v hlave II musia byť v zmluvných stranách splnené po celý čas bez prerušenia s výnimkou ustanovení článku 4 a odseku 3 tohto článku.
2.	Ak sa pôvodný tovar vyvezený z jednej zo zmluvných  strán do inej krajiny vracia späť, musí sa považovať, s výnimkou ustanovení článku 4, za nepôvodný, ak nie je možné uspokojivo preukázať colným orgánom, že:
a)	späť dovážaný tovar je totožný s vyvezeným a
b)	nebol podrobený inej operácii ako operácii nevyhnutnej  na jeho uchovanie v 	dobrom stave 	v danej krajine alebo pri  vývoze.
3.	Získanie štatútu pôvodného výrobku podľa podmienok uvedených v hlave II nie je dotknuté opracovaním alebo spracovaním vykonaným mimo územia zmluvných strán na materiáloch vyvezených z jednej zo zmluvných strán a následne tam späť dovezených za predpokladu, že
a)	uvedené materiály sú úplne získané v jednej zo zmluvných strán alebo boli podrobené opracovaniu alebo spracovaniu nad rámec  operácií uvedených v článku 7 pred tým ako boli vyvezené a  
b)	je možné uspokojivo preukázať colným orgánom, že:
i)	späť dovážaný tovar bol získaný opracovaním alebo spracovaním vyvezených materiálov a
ii)	celková hodnota pridaná mimo územia zmluvnej strany uplatnením ustanovení tohto článku nepresahuje 10 percent ceny zo závodu konečného výrobku, pre ktorý sa štatút pôvodu požaduje.
4.	Na účely odseku 3 sa podmienky na získanie štatútu pôvodného výrobku podľa hlavy II neuplatnia na opracovanie alebo spracovanie vykonané mimo územia zmluvnej strany. Ak však pravidlo v prílohe II ustanovuje najvyššiu hodnotu všetkých použitých nepôvodných materiálov pri určení štatútu pôvodu konečného výrobku, celková hodnota nepôvodných materiálov použitých na území príslušnej zmluvnej strany spolu s celkovou pridanou hodnotou získanou mimo územia zmluvnej strany podľa ustanovení tohto článku nesmie presiahnuť uvedené percento.
5.	Na účely uplatnenia ustanovení odsekov 3 a 4 sa „celkovou pridanou hodnotou“ rozumejú všetky náklady vzniknuté mimo zmluvné strany, vrátane hodnoty materiálov tam použitých.
6.	Ustanovenia odsekov 3 a 4 sa neuplatnia na výrobky, ktoré nespĺňajú podmienky uvedené v zozname v prílohe II, alebo ktoré sa môžu považovať za dostatočne opracované alebo spracované len uplatnením všeobecnej hodnotovej tolerancie uvedenej v článku 6  ods. 2.
7.	Ustanovenia odsekov 3 a 4 sa neuplatnia na výrobky patriace do kapitol 50 až 63 Harmonizovaného systému.
8.	Akékoľvek opracovanie alebo spracovanie podľa ustanovení tohto článku vykonané mimo územia zmluvnej strany sa vykoná v režime pasívny zušľachťovací styk, alebo podľa obdobného postupu.

Článok 13
 Priama doprava

1.	Preferenčné zaobchádzanie ustanovené zmluvou sa týka  iba výrobkov spĺňajúcich požiadavky tohto protokolu, ktoré sa  prepravujú priamo medzi zmluvnými stranami alebo cez územie krajín  uvedených v článku 4. Ale výrobky tvoriace jednu jedinú  zásielku, sa môžu  prepravovať cez iné územia, vrátane  preloženia alebo dočasného uskladnenia na takom území, ak  zostali pod dohľadom colných orgánov v krajine tranzitu alebo  uskladnenia a ak sa s nimi uskutočnili iné operácie ako  vykladanie, opätovné nakladanie alebo akékoľvek operácie určené na ich uchovanie v dobrom stave.
Pôvodné výrobky sa môžu dopravovať potrubím cez územie iné  ako územie zmluvných strán.
2.	Colným orgánom dovážajúcej zmluvnej strany je potrebné preukázať, že boli  splnené podmienky ustanovené v odseku 1, a to vo forme:
a)	jednotného dopravného dokumentu, ktorý sa vzťahuje na dopravu  cez krajiny tranzitu  alebo
b)	osvedčenia vydaného colnými orgánmi krajiny tranzitu,  ktoré obsahuje:
i)	presný opis výrobkov
ii)	dátum vyloženia a preloženia tovaru a prípadne názvy  lodí alebo iných použitých dopravných prostriedkov a
iii)	potvrdenie podmienok, za ktorých sa tovar nachádzal v  krajine tranzitu alebo
c)	iných preukazných dokladov, ak nie je možné predložiť uvedené doklady.

 Článok 14
 Výstavy

1.	Pôvodné výrobky zaslané na výstavu do inej krajiny, ako sú  krajiny uvedené v článku 4, 
a následne predané a dovezené do zmluvnej strany, majú pri dovoze nárok na uplatnenie preferencie podľa zmluvy za predpokladu, že colným orgánom sa uspokojivo preukáže, že
a)	vývozca  odoslal  tieto výrobky zo zmluvnej strany do krajiny, kde  sa koná výstava 
a vystavil ich v tejto krajine,
b)	vývozca tieto výrobky predal alebo iným spôsobom prenechal  osobe v zmluvnej strane,
c)	výrobky boli  počas výstavy alebo  ihneď  po nej odoslané v tom istom stave, v akom boli  zaslané  na výstavu a
d)	výrobky odvtedy ako boli odoslané na výstavu neboli použité na  iný účel než predvádzanie na výstave.
2.	Dôkaz o pôvode sa vystaví alebo vyhotoví v súlade s ustanoveniami hlavy V 
a predloží colným orgánom dovážajúcej zmluvnej strany obvyklým spôsobom. Uvedie sa 
na ňom názov a adresa výstavy. Ak je to potrebné, môžu sa vyžiadať ďalšie písomné doklady o podmienkach,  na základe  ktorých bol  vystavený.
3.	Odsek 1 platí pre akúkoľvek obchodnú, priemyselnú,  poľnohospodársku alebo umeleckú výstavu, veľtrh alebo podobnú  verejnú akciu, ktorá nie je organizovaná na súkromné účely 
v  obchodoch alebo podnikateľských prevádzkach s úmyslom  predaja zahraničných výrobkov, a  počas ktorej výrobky  zostávajú pod colným dohľadom.

 HLAVA IV
 VRÁTENIE ALEBO OSLOBODENIE
 Článok 15
 Zákaz vrátenia cla alebo oslobodenia od cla

1.	Nepôvodné materiály použité na výrobu výrobkov pôvodných  v zmluvnej strane alebo v jednej z krajín  uvedených v článku 4, pre ktoré je vydaný alebo vystavený  dôkaz o pôvode podľa ustanovení hlavy V, nepodliehajú v zmluvnej strane vráteniu cla (drawback) alebo oslobodeniu od cla  akéhokoľvek druhu.
2.	Zákaz uvedený v odseku 1 sa vzťahuje na akékoľvek opatrenie týkajúce sa vrátenia, oslobodenia alebo neplatenia, čiastočného alebo úplného, cla alebo poplatkov majúcich  rovnocenný účinok, uplatňovaných v zmluvnej strane na materiály  použité na výrobu, 
za predpokladu, že sa toto vrátenie,  oslobodenie alebo neplatenie uplatňuje výslovne alebo de facto vtedy, ak sú  výrobky získané z týchto materiálov vyvážané a v žiadnom  prípade nie sú určené na domáce použitie.
3.	Vývozca výrobkov uvedených v dôkaze o pôvode je povinný  predložiť kedykoľvek 
na požiadanie colných orgánov všetky  doklady preukazujúce, že nebolo uplatnené vrátenie cla  (drawback) na nepôvodné materiály použité na ich výrobu,  a že všetky clá a poplatky majúce rovnocenný účinok, ktoré sa  vzťahujú na tieto materiály, boli skutočne zaplatené.
4.	Ustanovenia odsekov 1 až 3 sa tiež uplatňujú na obaly podľa článku 8 ods. 2, príslušenstvo, náhradné dielce a náradie podľa článku 9 a  na výrobky v súpravách  podľa článku 10, ak tie sú nepôvodné.
5.	Ustanovenia odsekov 1 až 4 sa uplatnia len na materiály,  na  ktoré sa  vzťahuje zmluva. Tieto ustanovenia takisto nevylučujú použitie systému vývozných podpôr na poľnohospodárske výrobky, ak  sú tieto uplatňované na vývoz v súlade so zmluvou.

HLAVA V
 DÔKAZ O PÔVODE
 Článok 16
 Všeobecné požiadavky

1.	Pôvodné výrobky v jednej zmluvnej strane majú pri dovoze do druhej zmluvnej strany nárok na uplatnenie  výhod podľa zmluvy, pokiaľ sa predloží
a)	sprievodné osvedčenie EUR.1, ktorého vzor je uvedený  v prílohe III alebo
b)	v prípadoch uvedených v článku 21 ods. 1 vyhlásenie, ďalej uvádzané ako „vyhlásenie na faktúre“, vystavené vývozcom na  faktúre, dodacom liste alebo akomkoľvek inom obchodnom doklade, ktorý opisuje výrobky dostatočne podrobne tak, aby ich bolo možné  stotožniť; text vyhlásenia na faktúre je uvedený v prílohe IV.
2.	Nehľadiac na ustanovenie odseku 1,  výrobky pôvodné podľa tohto protokolu majú v prípadoch uvedených v článku 26 nárok na uplatnenie výhod podľa zmluvy bez toho, aby bolo potrebné predložiť akékoľvek dokumenty  uvedené vyššie.

 Článok 17
Postup pri vydávaní sprievodného osvedčenia EUR.1

1.	Sprievodné osvedčenie EUR.1 vydávajú colné orgány vyvážajúcej zmluvnej strany 
na základe písomnej žiadosti vývozcu alebo na  zodpovednosť vývozcu, ním splnomocneného zástupcu.
2.	Na tieto účely je vývozca alebo jeho splnomocnený zástupca  povinný vyplniť sprievodné osvedčenie EUR.1 a žiadosť o jeho  vystavenie, ktorých vzory sú uvedené v prílohe III. Tieto  formuláre musia byť vyplnené v jednom z jazykov použitých  v tomto protokole a v súlade 
so všeobecne záväznými  predpismi vyvážajúcej zmluvnej strany. Ak sú vyplnené ručne, je  potrebné použiť atramentové pero a písať paličkovým písmom. Opis výrobkov sa uvedie 
v príslušnom odseku takým  spôsobom, aby tu neboli ponechané prázdne riadky. Ak nie je  tento odsek celkom vyplnený, sa posledný riadok opisu  podčiarkne vodorovnou čiarou a prázdny priestor sa prečiarkne.
3.	Vývozca žiadajúci o vydanie sprievodného osvedčenia EUR.1 je  povinný kedykoľvek 
na požiadanie colných orgánov vyvážajúcej zmluvnej strany, v ktorej sa sprievodné osvedčenie vydáva, predložiť potrebné dokumenty preukazujúce pôvod predmetných  výrobkov 
a splnenie všetkých požiadaviek tohto protokolu.
4.	Sprievodné osvedčenie EUR.1 vydávajú colné orgány zmluvnej strany, ak vyvážané výrobky možno považovať za výrobky  pôvodné v zmluvnej strane alebo v jednej z krajín uvedených 
v článku  4 a ak sú splnené ostatné podmienky tohto protokolu.
5.	 Colné orgány vydávajúce sprievodné osvedčenie EUR.1  prijmú všetky nevyhnutné opatrenia na  to, aby overili pôvod výrobkov a splnenie všetkých ostatných podmienok tohto protokolu. Pre tento účel majú právo  požadovať akékoľvek dôkazy a vykonávať akúkoľvek kontrolu účtovníctva vývozcu, či akúkoľvek kontrolu, ktorú považujú za  účelnú. Tiež  zabezpečujú, že formuláre uvedené v odseku 2 sú správne vyplnené. Skontrolujú  predovšetkým, či  priestor určený na opis výrobkov je vyplnený takým spôsobom, aby bola vylúčená možnosť dodatočného  neoprávneného doplnenia.
6.	Dátum vydania sprievodného osvedčenia EUR.1 sa uvádza do  odseku 11 osvedčenia.
7.	Vydané sprievodné osvedčenie EUR.1 odovzdajú colné orgány  vývozcovi, akonáhle sa vlastný vývoz uskutoční alebo  zabezpečí.
8. Ak výrobky získajú štatút pôvodu použitím článku 4, musí osvedčenie EUR.1 v odseku 7 obsahovať jednu z týchto poznámok:
CZ	„kumulace - ...“ 
SK	„kumulácia - ...“
a názov(-vy) krajiny(-jín), s ktorou(-ými) bola uplatnená diagonálna alebo mnohostranná kumulácia pôvodu.
9. Ak výrobky získajú štatút pôvodu použitím prílohy V, musí osvedčenie EUR.1 v odseku 7 obsahovať jednu z týchto poznámok:
CZ	„PŘÍLOHA V“
SK	„PRÍLOHA V“.
Osvedčenie EUR.1 obsahujúce túto poznámku sa môže použiť výhradne na účely preferenčného zaobchádzania podľa zmluvy.

 Článok 18
 Sprievodné osvedčenie EUR.1 vystavené dodatočne

1.	Nehľadiac na ustanoveniu článku 17 ods. 7 možno za  výnimočných okolnosti vydať sprievodné osvedčenie EUR.1 po uskutočnení vývozu výrobkov, ktorých sa osvedčenie týka, ak
a)	nebolo vydané v čase vývozu z dôvodu omylu alebo mimovoľného zabudnutia, alebo zvláštnych okolností alebo  
b)	sa colným orgánom  náležite preukáže, že sprievodné osvedčenie EUR.1  bolo vydané, ale  nebolo pri dovoze prijaté z technických príčin.
2.	Na účely uplatnenia odseku 1 vývozca v žiadosti uvedie  miesto a  dátum vývozu výrobkov, ktorých  sa sprievodné osvedčenie EUR.1 týka a odôvodnenie tejto žiadosti.
3.	Colné orgány môžu vydať sprievodné osvedčenie EUR.1 dodatočne  len po overení,  či informácie uvedené v žiadosti vývozcu  súhlasia s údajmi v príslušnej evidencii.
4.	Do sprievodného osvedčenia EUR.1 vystaveného dodatočne sa uvedú slová:
CZ	"VYSTAVENO DODATEČNĚ" alebo
SK 	"VYSTAVENÉ DODATOČNE"
5.	Slová uvedené v odseku 4 sa zaznamenájú do odseku 4 "Poznámky" sprievodného    osvedčenia EUR.1.

Článok 19
 Vydanie duplikátu  sprievodného osvedčenia EUR.1

1.	V prípade krádeže, straty alebo zničenia sprievodného  osvedčenia EUR.1 môže vývozca  požiadať colné orgány,  ktoré pôvodné osvedčenie vydali, o duplikát vystavený na  základe vývozných dokumentov, ktoré vlastnia.
2.	Duplikát vystavený týmto spôsobom musí obsahovať jedno z  nasledujúcich slov:
CZ	"DUPLIKÁT"
SK	"DUPLIKÁT"
3.	Slovo uvedené  v odseku 2 sa uvedie do odseku "Poznámky"  duplikátu sprievodného  osvedčenia EUR.1.
4.	Duplikát, na ktorom sa uvedie dátum vystavenia  pôvodného sprievodného osvedčenia EUR.1,  je platný od tohto  dátumu.

 Článok 20
 Vydanie sprievodného osvedčenia EUR.1
 na základe skôr vydaného alebo vystaveného dôkazu o pôvode

Ak sú pôvodné výrobky pod dohľadom colných orgánov zmluvnej strany,  je možné nahradiť pôvodný dôkaz o pôvode jedným alebo viacerými sprievodnými  osvedčeniami EUR.1 na účely  zaslania  všetkých alebo časti týchto výrobkov na iné miesto v rámci  zmluvných strán. Náhradné sprievodné  osvedčenie (osvedčenia) EUR.1 vydá colný úrad, pod ktorého dohľadom sa tovar nachádza.

Článok 20a
Účtovné delenie

1.	Ak z oddeleného skladovania zásob pôvodných a nepôvodných materiálov, ktoré sú rovnaké a vzájomne zameniteľné, vzniknú značné náklady alebo materiálové problémy, môžu colné orgány na základe písomnej žiadosti príslušnej osoby povoliť používanie metódy takzvaného „účtovného delenia“ na spravovanie takýchto zásob.
2.	Metóda musí zabezpečiť, že v určitom referenčnom období množstvo získaných výrobkov, ktoré sa môžu považovať za „pôvodné“ bude rovnaké, ako to, ktoré by sa získalo pri fyzickom delení zásob.
3.	Colné orgány môžu podmieniť udelenie takéto povolenia akýmikoľvek podmienkami, ktoré považujú za účelné.
4.	Táto metóda sa zaznamenáva a uplatňuje na základe všeobecných účtovníckych princípov uplatňovaných v krajine, kde sa výrobok vyrobil.
5.	Držiteľ takéhoto povolenia môže požiadať o dôkaz o pôvode, prípadne ak je to možné, vystaviť takýto dôkaz na množstvo výrobkov, ktoré sa môžu považovať za pôvodné. 
Na požiadanie colných orgánov držiteľ poskytne prehľad, ako boli množstvá výrobkov spravované.
6.	Colné orgány budú monitorovať používanie povolenia a môžu ho kedykoľvek odobrať, ak držiteľ toto oprávnenie nesprávne použije alebo neplní iné podmienky uvedené v  protokole.

Článok 21
Podmienky na vystavenie vyhlásenia na faktúre

1.	Vyhlásenie na faktúre uvedené v článku 16 ods. 1 písm. b), môže  vystaviť:
a)	schválený vývozca podľa článku 22, alebo
b)	ktorýkoľvek vývozca na akúkoľvek zásielku skladajúcu sa z jedného alebo viacerých nákladových kusov a obsahujúcu pôvodné výrobky, ktorých celková hodnota nepresahuje  6000 EUR.
2.	Vyhlásenie na faktúre sa môže vystaviť, ak ide o výrobky  pôvodné v zmluvnej strane alebo 
v jednej z krajín uvedených v článku 4, a ak sú splnené ostatné podmienky protokolu.
3.	Vývozca, vystavujúci  vyhlásenie na faktúre, kedykoľvek na požiadanie colných orgánov vyvážajúcej zmluvnej strany predloží všetky nevyhnutné doklady preukazujúce pôvod  výrobkov, ako aj  splnenie všetkých ostatných podmienok protokolu.
4.	Vyhlásenie na faktúre  vyhotoví vývozca na písacom stroji,  odtlačkom pečiatky alebo tlačou na faktúre, dodacom liste  alebo inom obchodnom doklade. Vyhlásenie, ktorého vzor je  uvedený v prílohe IV, je vystavené v jednej z jazykových  verzií v tejto prílohe a v súlade 
so všeobecne záväznými predpismi vyvážajúcej zmluvnej strany. Ak je vyhlásenie  napísané ručne, treba použiť atramentové pero a písať paličkovým písmom.
5.	Vyhlásenie na faktúre vývozca vlastnoručne  podpíše. Ale schválený vývozca podľa článku 22 nemusí  toto vyhlásenie podpisovať za predpokladu, že písomne potvrdí  colným orgánom vyvážajúcej zmluvnej strany, že preberá na seba celú zodpovednosť za vyhlásenie na faktúre, na ktorej je uvedené jeho meno, akoby ho vlastnoručne podpísal.
6.	Vyhlásenie na faktúre  vystavuje  vývozca v okamihu, keď sa výrobky, ktorých sa vyhlásenie týka, vyvážajú, alebo  po vývoze, ak je vyhlásenie predložené v dovážajúcej zmluvnej strane do dvoch  rokov po uskutočnení dovozu príslušných výrobkov.
7. Ustanovenia článku 17 ods. 8, 9 a 10 sa použijú mutatis mutandis. Príslušná(-é) poznámka(-y) sa uvedie(-ú) bezprostredne pod text vyhlásenia.

 Článok 22
 Schválený vývozca

1.	Colné orgány vyvážajúcej zmluvnej strany môžu oprávniť vývozcu (ďalej uvádzaného  ako „schválený vývozca“), ktorý  uskutočňuje časté vývozy výrobkov, na ktoré sa vzťahuje zmluva, aby vystavoval vyhlásenie na faktúre bez ohľadu na  hodnotu týchto výrobkov. Vývozca, ktorý o takéto oprávnenie  žiada, poskytne colným orgánom dostatočné záruky  nevyhnutné na overenie štatútu pôvodu výrobkov a  splnenie ostatných podmienok protokolu.
2.	Colné orgány majú právo podmieniť udelenie štatútu schváleného vývozcu splnením akýchkoľvek požiadaviek, ktoré považujú za  účelné.
3.	Colné orgány pridelia schválenému vývozcovi číslo colného oprávnenia,  ktoré sa bude uvádzať vo vyhlásení na faktúre.
4.	Colné orgány kontrolujú využívanie tohto oprávnenia schváleným  vývozcom.
5.	Colné orgány môžu kedykoľvek odobrať toto oprávnenie. Musia  tak urobiť, ak schválený vývozca naďalej neposkytuje všetky záruky uvedené v odseku 1, naďalej nespĺňa podmienky uvedené  v odseku 2 alebo inak nesprávne používa  svoje oprávnenie.

 Článok 23
 Platnosť dôkazu o pôvode

1.	Dôkaz o pôvode je platný štyri mesiace od dátumu jeho  vystavenia vo vyvážajúcej zmluvnej strane a  predkladá sa v  tejto  lehote colným orgánom dovážajúcej zmluvnej strany.
2.	Dôkazy o pôvode, ktoré sa predkladajú colným orgánom dovážajúcej zmluvnej strany  
po  uplynutí lehoty stanovenej v odseku 1, možno prijať na účely uplatnenia preferenčného zaobchádzania v prípadoch,  keď nepredloženie týchto dôkazov v stanovenej lehote je  spôsobené výnimočnými okolnosťami.
3.	V iných prípadoch oneskoreného predloženia môžu colné orgány dovážajúcej zmluvnej strany prijať dôkazy o pôvode vtedy,  keď im výrobky boli predložené pred uplynutím tejto lehoty.

Článok 24
 Predkladanie dôkazu o pôvode

Dôkazy o pôvode sa predkladajú colným orgánom dovážajúcej zmluvnej strany v súlade 
s postupmi platnými v tejto zmluvnej strane. Colné orgány môžu požadovať, aby k dovoznému colnému vyhláseniu bolo priložené vyhlásenie dovozcu o tom, že výrobky spĺňajú podmienky vyžadované na účely vykonávania zmluvy.
 
Článok 25
 Dovoz po častiach

V prípade, keď sa na žiadosť dovozcu a za podmienok určených colnými orgánmi dovážajúcej zmluvnej strany, dováža podľa všeobecného pravidla 2(a) na interpretáciu Harmonizovaného systému po častiach rozobraný alebo nezmontovaný výrobok  zaradený do tried XVI a XVII alebo položiek  7308 a 9406 Harmonizovaného systému, colným orgánom sa predkladá  jediný dôkaz o pôvode pri dovoze prvej časti.

 Článok 26
 Oslobodenie od dôkazu o pôvode

1.	Výrobky zasielané ako malé zásielky súkromnými osobami súkromným osobám alebo tvoriace časť osobnej batožiny cestujúcich sa pokladajú za pôvodné výrobky bez predloženia  dôkazu o pôvode za predpokladu, že tieto výrobky sa nedovážajú na obchodné účely,  boli vyhlásené za výrobky  spĺňajúce požiadavky tohto protokolu a neexistujú žiadne  pochybnosti o pravdivosti takého vyhlásenia. V prípade  výrobkov zasielaných poštou sa toto vyhlásenie uviesť  na colnom vyhlásení CN22/CN23 alebo na liste papiera, ktorý sa  pripojí k tomuto dokladu.
2.	Dovozy, ktoré sú príležitostné a pozostávajú výhradne z  výrobkov na uspokojenie osobných potrieb príjemcov alebo  cestujúcich, alebo ich rodín, sa nepovažujú za obchodné, ak je z povahy a množstva výrobkov zrejmé, že nejde o obchodný účel  dovozu.
3.	Celková hodnota týchto výrobkov nesmie presiahnuť 500 EUR v  prípade malých balíkov a 1200 EUR v prípade výrobkov  tvoriacich časť osobnej batožiny cestujúceho.

 Článok 27
 Podporné dokumenty

Za dokumenty uvedené v článkoch 17 ods. 3 a 21 ods. 3, ktoré dokazujú, že výrobky uvedené v sprievodnom osvedčení EUR.1 alebo na faktúre s vyhlásením vývozcu sa môžu považovať za výrobky pôvodné v zmluvnej strane alebo v jednej z krajín uvedených 
v článku 4 a že spĺňajú ostatné požiadavky protokolu, sa môžu považovať inter alia:
a)	priamy dôkaz o činnostiach vykonávaných vývozcom alebo pri získavaní tovaru tvoriaci napríklad súčasť jeho účtov alebo účtovníctva,
b)	dokumenty, ktoré  preukazujú  pôvod použitých materiálov, vydané alebo vystavené v zmluvnej strane, pokiaľ sa také dokumenty môžu použiť v súlade s národnými všeobecne záväznými predpismi,
c)	dokumenty, ktoré preukazujú opracovanie alebo spracovanie materiálov v zmluvnej strane, vydané alebo vystavené v tejto zmluvnej strane, pokiaľ sa také dokumenty môžu použiť v súlade s národnými všeobecne záväznými predpismi,
d)	sprievodné osvedčenie EUR.1 alebo vyhlásenie na faktúre,  ktoré preukazuje pôvod použitých materiálov, vydané alebo vystavené v jednej zo zmluvných strán v súlade s protokolom alebo  v jednej z krajín uvedených v článku 4 v súlade s pravidlami  pôvodu, ktoré sú zhodné s pravidlami pôvodu tohto protokolu.

 Článok 28
 Uchovanie dôkazu o pôvode a podporných dokumentov

1.	Vývozca žiadajúci o vydanie sprievodného osvedčenia EUR.1 je  povinný uschovať počas najmenej troch rokov  dokumenty  uvedené  v článku 17 ods. 3.
2.	Vývozca vystavujúci vyhlásenie na faktúre je povinný uschovať počas najmenej troch rokov kópiu tohto vyhlásenia  na faktúre , ako aj  dokumenty  uvedené  v článku 21 ods. 3.
3.	Colné orgány vyvážajúcej zmluvnej strany, ktoré vydávajú sprievodné  osvedčenie EUR.1, sú povinné uschovať počas najmenej troch rokov žiadosti  uvedené  v článku 17 ods. 2.
4.	Colné orgány dovážajúcej zmluvnej strany sú povinné uschovať počas najmenej troch rokov predložené sprievodné osvedčenia  EUR.1  a vyhlásenia  na faktúre.

Článok 29
 Nezrovnalosti a formálne chyby

1.	Zistenie drobných rozdielov medzi údajmi uvedenými na dôkaze o  pôvode a v dokumentoch predložených colnému úradu za účelom  prepustenia dovážaných výrobkov nezbavuje dôkaz o pôvode ipso  facto platnosti, ak je náležite preukázané, že sa dôkaz o pôvode vzťahuje na predložené výrobky.
2.	Zrejmé formálne chyby, ako napríklad preklepy na dôkaze o  pôvode, nie sú dôvodom na jeho neprijatie, ak také chyby  nevyvolajú pochybnosti o pravdivosti  vyhlásenia uvedenom na tomto dôkaze.

 Článok 30
 Sumy vyjadrené v euro

1.	Na uplatnenie ustanovení článku 21 ods. 1 písm. b) a článku 26 ods. 3 v prípadoch, ak sú výrobky fakturované v inej mene ako v euro, sumy v národných menách krajín uvedených v článku 4, ktoré zodpovedajú sumám vyjadreným v euro, ročne určí každá z príslušných krajín.
2.	Na zásielku sa uplatnia ustanovenia článku 21 ods. 1 písm. b) alebo článku 26 ods. 3 s poukazom na menu, v ktorej je vystavená faktúra, podľa sumy určenej príslušnou krajinou.
3.	Sumy vyjadrené v národnej mene sú ekvivalentom tejto národnej meny  voči euru podľa kurzu platného v prvý pracovný deň mesiaca októbra a použijú sa 
od 1. januára nasledujúceho roka. Príslušné sumy sa oznámia zmluvným stranám.
4.	Krajina môže zaokrúhliť nahor alebo nadol sumy, ktoré sú výsledkom prepočtu súm vyjadrených v euro, na národnú menu. Zaokrúhlená suma sa od sumy, ktorá je výsledkom prepočtu, nesmie odlišovať o viac ako 5 percent. Krajina môže ponechať nezmenené sumy ekvivalentov v národnej mene k sumám vyjadreným v euro, ak v čase ročnej úpravy podľa odseku 3 prepočítané sumy v národnej mene pred zaokrúhlením nahor nie sú vyššie o viac ako 15 percent. Sumy ekvivalentov v národnej mene sa môžu ponechať nezmenené, ak by výsledkom prepočtu bolo zníženie hodnoty ekvivalentu.
5.	Sumy vyjadrené v eure bude revidovať Rada colnej únie, ak o to požiada zmluvná strana. Pri revízii Rada colnej únie posúdi potrebu zachovania účinkov týchto limitov v reálnych hodnotách. Na tento účel môže rozhodnúť aj o úprave súm vyjadrených v euro.

HLAVA VI
 OPATRENIA NA ADMINISTRATÍVNU SPOLUPRÁCU
 Článok 31
 Vzájomná spolupráca

1.	Colné orgány  zmluvných strán si navzájom odovzdajú vzory odtlačkov pečiatok používaných colnými úradmi na vydávanie sprievodných osvedčení EUR.1 a adresy colných orgánov zodpovedných za  následné overovanie týchto osvedčení a vyhlásení na faktúre.
2.	Na účely správneho vykonávania protokolu zmluvné strany vzájomne spolupracujú prostredníctvom príslušných colných správ pri kontrole pravosti sprievodných osvedčení EUR.1 alebo vyhlásení na faktúre a pri kontrole presnosti údajov  uvedených v týchto dokumentoch.

 Článok 32
 Overovanie dôkazov o pôvode

1.	Následné overovanie dôkazov o pôvode sa vykonáva náhodne alebo kedykoľvek, ak majú colné orgány dovážajúcej zmluvnej strany  opodstatnenú pochybnosť o pravosti týchto dokumentov, o pôvode výrobkov v nich uvedených alebo o splnení iných  podmienok protokolu.
2.	Na účely vykonávania ustanovenia odseku 1 vrátia colné orgány  dovážajúcej zmluvnej strany sprievodné osvedčenie EUR.1 a faktúru, pokiaľ je  predložená, vyhlásenie na faktúre alebo kópie týchto  dokumentov colným orgánom vyvážajúcej zmluvnej strany, ak je to možné, tiež s uvedením dôvodov tejto požiadavky.  Akékoľvek  získané  dokumenty a informácie o tom, že údaje uvedené na dôkaze o pôvode sú nesprávne, sa zasielajú spolu so žiadosťou  o overenie.
3.	Overenie vykonávajú colné orgány vyvážajúcej zmluvnej strany. Na tento účel majú colné orgány právo požadovať akékoľvek dôkazy a vykonávať akúkoľvek kontrolu účtov vývozcu  alebo inú kontrolu, ktorú považujú za účelnú.
4.	Ak rozhodnú colné orgány dovážajúcej zmluvnej strany pozastaviť uplatnenie preferenčného zaobchádzania s tovarom až do výsledku overenia, umožnia dovozcovi zaobchádzať s tovarom pri splnení podmienok, ktoré pokladajú za nevyhnutné.
5.	Colné orgány žiadajúce o následné overenie, budú informované o jeho výsledkoch čo najskôr. Z výsledkov musí byť zrejmé, či sú  dokumenty pravé, či možno v nich uvedené výrobky považovať  za pôvodné v zmluvnej strane alebo v jednej z krajín uvedených  v článku 4 a či sú splnené ostatné podmienky protokolu.
6.	Ak  v prípadoch opodstatnených pochybností nedostanú žiadajúce colné orgány žiadnu odpoveď do  desiatich  mesiacov od dátumu žiadosti o overenie alebo ak odpoveď neobsahuje dostatočné informácie na určenie pravosti predmetného dokumentu alebo skutočného pôvodu výrobkov, nepriznajú nárok na preferencie okrem prípadov spôsobených výnimočnými okolnosťami. 

Článok 33
 Riešenie sporov

Spory, ktoré vzniknú pri overovaní podľa článku 32, a ktoré nebude možné vyriešiť medzi colnými orgánmi žiadajúcimi o overenie a colnými orgánmi zodpovednými za toto overenie, alebo prípady rozdielneho výkladu tohto protokolu sa budú riešiť v súlade so zmluvou. 
Riešenie všetkých sporov medzi dovozcom a colnými orgánmi dovážajúcej krajiny sa riadi právnymi predpismi tejto zmluvnej strany.

Článok 34
 Sankcie

Každá osoba, ktorá vystaví alebo zapríčiní vydanie dokumentu obsahujúceho nesprávne údaje na účely získania preferenčného zaobchádzania s výrobkami, bude sankcionovaná.

 Článok 35
 Slobodné colné pásma a slobodné colné sklady

1.	Zmluvné strany vykonajú všetky kroky nevyhnutné na zabezpečenie toho, aby výrobky sprevádzané dôkazom o pôvode, ktoré sú počas prepravy umiestnené v slobodnom colnom pásme alebo v sklade na ich  území, neboli nahradené iným tovarom a nebolo s nimi  zaobchádzané inak ako je obvyklé na ich zachovanie v dobrom  stave.
2.	Pokiaľ sa ako výnimka z ustanovení odseku 1 výrobky pôvodné v zmluvnej strane dovážané 
do slobodného colného pásma alebo slobodného colného skladu s dôkazom o pôvode a sú tu podrobené určitému zaobchádzaniu alebo spracovaniu, vydajú colné orgány nové sprievodné osvedčenie EUR.1 na základe žiadosti vývozcu  za predpokladu, že  toto  zaobchádzanie alebo spracovanie je v súlade s ustanoveniami protokolu.

HLAVA VII
 ZÁVEREČNÉ USTANOVENIA
Článok 36
Prílohy I - V

Prílohy I – V  protokolu tvoria jeho neoddeliteľnú súčasť.

Spoločné vyhlásenie týkajúce sa preskúmania zmien v pravidlách pôvodu, ku ktorým došlo v dôsledku zmien Harmonizovaného systému

V prípadoch kedy zmeny pravidiel pôvodu, zavedené Dohodou medzi vládou Slovenskej republiky a vládou Českej republiky o pravidlách pôvodu tovaru a metódach administratívnej spolupráce zo dňa ..., vyvolané zmenou nomenklatúry predstavujú zmenu akéhokoľvek pravidla existujúceho pred Dohodou medzi vládou Slovenskej republiky a vládou Českej republiky o pravidlách pôvodu tovaru a metódach administratívnej spolupráce zo dňa ... a je zrejmé, že taká zmena vedie k poškodeniu záujmov dotknutých sektorov, tak  ak o to požiada jedna zo zmluvných strán v období do 31. decembra 2004, Rada colnej únie urýchlene preskúma potrebu uviesť podstatu príslušného pravidla do stavu, v akom bola pred Dohodou medzi vládou Slovenskej republiky a vládou Českej republiky o pravidlách pôvodu tovaru a metódach administratívnej spolupráce zo dňa ....
V každom prípade Rada colnej únie rozhodne o uvedení alebo neuvedení podstaty pravidla do pôvodného stavu v lehote 3 mesiacov potom, ako bola doručená žiadosť jednej zo zmluvných strán.
Ak je podstata príslušného pravidla uvedená do pôvodného stavu, tak zmluvné strany zabezpečia právny rámec nevyhnutný na zabezpečenie toho aby akékoľvek clá zaplatené z dotknutých výrobkov dovezených po 1. januári 2002 mohli byť vrátené.